32. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 278 της 26 Ιουλ./21 Αυγ. 1986 (ΦΕΚ Α΄ 127) Τροποποίηση και συμπλήρωση διατάξεων της νομοθεσίας του Ταμείου Συντάξεων Προσωπικού Εφημερίδων Αθηνών και Θεσσαλονίκης. ΄Εχοντας υπόψη: 1.Τις διατάξεις της παρ. 3 του άρθρ. 5 του Νόμ. 4504/1966 (ΦΕΚ 57 τ.Α΄). 2.Τις διατάξεις του άρθρ. 9 του Π.Δ. 574/1982 (ΦΕΚ 100 τ.Α΄) του Π.Δ. 303/1984 (ΦΕΚ 120 τ.Α΄) και τις διατάξεις των άρθρ. 23 και 27 του Νόμ. 1558/1985 (ΦΕΚ 137 τ.Α΄). 3.Τις διατάξεις της παρ. 1 του άρθρ. 2 του Νόμ. 728/1977 (ΦΕΚ 316 τ.Α΄). 4.Την αριθ. 748/7.8.85 απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς» (ΦΕΚ 487 τ.Β΄). 5.Την πρόταση του Διοικητικού Συμβουλίου του Ταμείου Συντάξεων Προσωπικού Εφημερίδων Αθηνών και Θεσσαλονίκης που διατυπώθηκε κατά τις 941/4.4.1985, 952/27.6.1985 και 953/2.7.1985 συνεδριάσεις του. 6.Τη γνώμη του Συμβουλίου Κοινωνικής Ασφάλειας που διατυπώθηκε κατά την 51η/23.10.1985 συνεδρίασή του της ΚΓ΄ περιόδου. 7.Την 365/1986 γνωμοδότηση του Συμβουλίου της Επικρατείας, μετά από πρόταση της Υφυπουργού Υγείας, Πρόνοιας και Κοινωνικών Ασφαλίσεων, αποφασίζουμε: ΄Αρθρ.1.-(Αντικαθίσταται το άρθρ. 6 Π.Δ. 284/1974, ανωτ. αριθ. 24). ΄Αρθρ.8.-Η ισχύς του παρόντος αρχίζει από την πρώτη του μήνα του επόμενου εκείνου της δημοσίευσής του στην Εφημερίδα της Κυβερνήσεως εκτός αν ορίζεται διαφορετικά στις επί μέρους διατάξεις. ΄Αρθρ.2.-Τα από την παρ. 8 του άρθρ. 44 του Π.Δ. 284/1974 «περί τροποποιήσεως και ανασυντάξεως του Καταστατικού του Ταμείου Συντάξεων Προσωπικού Εφημερίδων Αθηνών και Θεσσαλονίκης» (ΦΕΚ 101 τ.Α΄), η οποία προστέθηκε με το Π.Δ. 591/1979 «περί συμπληρώσεως του Καταστατικού του Ταμείου Συντάξεων Προσωπικού Εφημερίδων Αθηνών και Θεσσαλονίκης» (ΦΕΚ 178 τ.Α΄) και τροποποιήθηκε με το άρθρ. 2 του Π.Δ. 1245/1981 «περί τροποποιήσεως και συμπληρώσεως ενίων διατάξεων του Ταμείου Συντάξεων Προσωπικού Εφημερίδων Αθηνών και Θεσσαλονίκης» (ΦΕΚ 307 τ.Α΄) προβλεπόμενα επιδόματα συζύγου και τέκνου καθορίζονται σε δρχ. 4.000 για τη σύζυγο και 1.500 για κάθε τέκνο. ΄Αρθρ.3.-1.Ασφαλισμένοι και συνταξιούχοι του Ταμείου Συντάξεων Προσωπικού Εφημερίδων Αθηνών και Θεσσαλονίκης μπορούν να αναγνωρίσουν ως συντάξιμο το χρόνο εκτόπισης ή φυλάκισης από 1.4.1946 μέχρι 24.7.1974 για αδικήματα που προβλέπονται από το Γ΄ ψήφισμα του 1946, «περί εκτάκτων μέτρων αφορώντων την Δημοσίαν Τάξιν και ασφάλειαν» (ΦΕΚ 197 τ.Α΄) από τον Α.Ν. 375/1936 «περί τιμωρίας των εγκλημάτων κατασκοπείας και των εγκληματικών ενεργειών των απειλουσών την εξωτερικήν ασφάλειαν της χώρας» (ΦΕΚ 546 τ.Α΄) και από το Π.Δ. 519/1974 «περί χορηγήσεως αμνηστείας» (ΦΕΚ 211 τ.Α΄) εφόσον υποβάλουν αίτηση μέσα σε ανατρεπτική προθεσμία έξι (6) μηνών από την δημοσίευση του παρόντος. 2.Ο χρόνος εκτόπισης ή φυλάκισης αποδεικνύεται με έγγραφο της αρμόδιας Αρχής. 3.Για την εξαγορά του αναγνωριζόμενου χρόνου καταβάλλεται εισφορά 8,5% υπολογιζόμενη για μεν τους ασφαλισμένους πάνω στις αποδοχές του μήνα υποβολής της αίτησης, για δε τους συνταξιούχους μετά από επιλογή τους, ή πάνω στην ακαθάριστη βασική σύνταξη που παίρνουν κατά το μήνα υποβολής της αίτησης ή πάνω στο 25πλάσιο του ημερομισθίου του ανειδίκευτου εργάτη του ίδιου μήνα. Η αναπροσαρμογή της σύνταξης γίνεται σύμφωνα με τις διατάξεις της παρ. 4 του άρθρ. 23 του Νόμ. 1539/1985 «΄Ενταξη πολιτικών προσφύγων στους ασφαλιστικούς οργανισμούς και άλλες διατάξεις» (ΦΕΚ 64 τ.Α΄) και αρχίζει από την πρώτη του επόμενου μήνα από το μήνα εξόφλησης της οφειλής. ΄Αρθρ.4.-1.Η προθεσμία που ορίζει η παρ. 2 του άρθρου μόνου του π.δ. 123/1983 «Αναγνώριση του χρόνου παραμονής στο εξωτερικό για πολιτικούς λόγους των ασφαλισμένων του Ταμείου Συντάξεων Προσωπικού Εφημερίδων Αθηνών και Θεσσαλονίκης (ΤΣΠΕΑΘ)» (ΦΕΚ 54 τ.Α΄) παρατείνεται επί έξι (6) μήνες από τη δημοσίευση του παρόντος. 2.Δικαίωμα για αναγνώριση χρόνου σύμφωνα με τις διατάξεις του π.δ. 123/1983 έχουν και οι συνταξιούχοι εφόσον υποβάλουν αίτηση μέσα σε ανατρεπτική προθεσμία έξι (6) μηνών από τη δημοσίευση του παρόντος. Το ποσό της εξαγοράς του αναγνωριζόμενου από τους συνταξιούχους χρόνου καθορίζεται μετά από επιλογή τους, ή με βάση την ακαθάριστη βασική σύνταξη που παίρνουν κατά το μήνα υποβολής της αίτησης ή με βάση το 25πλάσιο του ημερομισθίου του ανειδίκευτου εργάτη του ίδιου μήνα. Η αναπροσαρμογή της συντάξης γίνεται σύμφωνα με τις διατάξεις της παρ. 4 του άρθρ. 23 του Νόμ. 1539/1985 και αρχίζει από την πρώτη του μήνα, του επόμενου εκείνου που θα εξοφληθεί η οφειλή. ΄Αρθρ.5.-1.Συνταξιούχοι του Ταμείου Συντάξεων Προσωπικού Εφημερίδων Αθηνών και Θεσσαλονίκης μπορούν να αναγνωρίσουν ως συντάξιμο το χρόνο διακοπής της ασφάλισής τους από 21.4.1967 μέχρι 24.7.1974 εφόσον υποβάλουν αίτηση μέσα σε ανατρεπτική προθεσμία έξι (6) μηνών, από τη δημοσίευση του παρόντος και συντρέχουν οι παρακάτω προϋποθέσεις: α)Απασχολούνταν σε ημερήσιες εφημερίδες που διέκοψαν την έκδοσή του από 21.4.1967 μέχρι 31.12.1970. β)Για το διάστημα που ζητούν να αναγνωριστεί δεν έχουν ασφαλιστεί σε κανένα φορέα για κύρια σύνταξη. γ)Έχουν στο Ταμείο τουλάχιστον δύο χρόνια ασφάλιση πριν την 21.4.1967. (Αντί για τη σελ. 818,303(α) Σελ. 818,303(β) Τεύχος 1324 Σελ. 55 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 39.Ι.α.32 235 2.Για την εξαγορά του αναγνωριζόμενου χρόνου καταβάλλεται εισφορά 8,5% υπολογιζόμενη,μετά από επιλογή του υπόχρεου, ή πάνω στην ακαθάριστη      βασική     σύνταξη        που παίρνει κατά το μήνα υποβολής της αίτησης ή πάνω στο 25πλάσιο του ημερομισθίου του ανειδίκευτου εργάτη του ίδιου μήνα. 3.Η αναπροσαρμογή της σύνταξης γίνεται σύμφωνα με τη διάταξη της παρ. 4 του άρθρ. 23 του Νόμ. 1539/1985 και αρχίζει από την πρώτη του μήνα του επόμενου εκείνου που θα εξοφληθεί η οφειλή. ΄Αρθρ.6.-1.Ασφαλισμένοι του Ταμείου Συντάξεων Προσωπικού Εφημερίδων Αθηνών και Θεσσαλονίκης που υπηρετούν ως υπάλληλοι στον Ενιαίο Δημοσιογραφικό Οργανισμό Επικουρικής Ασφάλισης και Περίθαλψης (ΕΔΟ ΕΑΠ) μπορούν να αναγνωρίσουν το χρόνο προϋπηρεσίας τους στον Οργανισμό αυτό ως συντάξιμο εφόσον υποβάλουν αίτηση μέσα σε ανατρεπτική προθεσμία 3 μηνών από τη δημοσίευση του παρόντος. Η παραπάνω υπηρεσία αποδεικνύεται αποκλειστικά με βεβαίωση του ΕΔΟΕΑΠ. 2.Για την εξαγορά του αναγνωριζόμενου χρόνου καταβάλλεται εισφορά 16% υπολογιζόμενη πάνω στις αποδοχές του μήνα υποβολής της αίτησης και όχι πάνω από το 50πλάσιο του ημερομισθίου του ανειδίκευτου εργάτη του ίδιου μήνα. ΄Αρθρ.7.-(Αντικαθίσταται η περίπτ. γ΄ παρ. 3 άρθρ. 44 Π.Δ. 284/1974, ανωτ. αριθ. 24). (Παρατίθεται στο σχόλιο κάτω από την περίπτ. γ΄ παρ. 3 άρθρ. 44 Π.Δ. 284/1974, ανωτ. αριθ. 24).